Studiu. 30% din școli nu pot respecta distanțarea socială, iar 50% din elevii chestionați duc lipsa apei curente și a săpunului.
41,3% nu au suficiente măști în școală. 58,7% nu au suficiente materiale sanitare în școală. 46,5% școala are capacitatea să testeze.
Elevii s-au întors la școală de aproape trei săptămâni, dar problemele din sistem sunt departe de rezolvare. O arată o cercetare făcută de Consiliul Național al Elevilor.Primul lucru analizat în studiu a fost dacă distanța de un metru între elevi poate fi respectată, iar răspunsul este că nu se poate în aproape 30% dintre unități. E drept că respondenții nu provin din toate școlile din țară, ci doar din 12% dintre ele, dar eșantionul este reprezentativ. Au fost alese atât unități de învățământ din mediul rural, cât și din mediul urban.Analiza a scos la iveală și alte probleme. Spre exemplu, lipsa apei curente și a săpunului. 50,1% dintre elevii chestionați au spus că nu au așa ceva la școala la care învață. Unitățille de învățământ stau prost și la alte capitole. Nu doar la cele care implică bani. Spre exemplu 43,4% dintre respondenți au spus că nici măcar aerisirea sălilor de clasă nu se face corespunzător.